En række nye restriktioner for nattelivet betød en rolig aften og nat for Nordjyllands Politi.

Natten til lørdag trådte en række nye coronarestriktioner i kraft. Det indebærer blandt andet, at nattelivet skal lukke til midnat, og at det ikke er tilladt for butikker, kiosker og tankstationer at sælge alkohol mellem klokken 24 og 05. Det kunne de godt mærke hos Nordjyllands Politi. - Det kan vi helt klart mærke, også set i forhold til natten til fredag, hvor der var noget mere gang i byen, da det var sidste natåbning. Så der er stor forskel, siger Bent Højgaard, vagtchef ved Nordjyllands Politi. Han fortæller, at der natten til fredag var væsentligt flere i detentionen og mere travlhed, end der har været natten til lørdag, hvor der ikke har været nogen hændelser relateret til corona, eksempelvis hvor folk ikke ville vise coronapas. De nye restriktioner havde også indflydelse på en spiritus- og narkorazzia, Nordjyllands Politi holdt rundt omkring i Aalborg, der endte på Limfjordsbroen og ved Limfjordstunnelen: